ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
రోజూ 8 లక్షల పరీక్షల పరంపర కొనసాగింపు, భారత్ 3.5 కోట్లకు పైగా పరీక్షల నిర్వహణ
ఒక మిలియన్ మందిలో జరిగే పరీక్షల సంఖ్య లో పెరుగుదల; నేడు ఆ సంఖ్యా 25,574 మందికి చేరిక
2020 జనవరిలో పూణే లో ఉన్న ప్రయోగశాలలో కేవలం ఒకే ఒక కోవిడ్ పరీక్షతో ప్రారంభమైన ప్రస్థానం, నేడు భారతదేశంలో సంచిత పరీక్షల సంఖ్య 3.5 కోట్లను దాటింది. గత 6 రోజుల్లోనూ స్థిరంగా రోజుకు 8 లక్షల కోవిడ్ పరీక్షలు నిర్వహించారు. గత 24 గంటల్లో 8,01,147 మందికి పరీక్షిస్తే, ఇప్పటి వరకు మొత్తం దేశవ్యాప్తంగా కోవిడ్ పరీక్షల సంఖ్యా 3,52,92,220 కి చేరుకుంది.
దృష్టిని ఒకే లక్ష్యంపై కేంద్రీకరిస్తుం శ్రేణీకృత్ ఆలోచనతో కేంద్రం ఉధృతమైన పరీక్షల వ్యూహంతో అనుసరించిన విధానమే పరీక్షల సంఖ్య గణనీయంగా పెరగడానికి కారణమైంది.
రోజువారీ వ్యాధి నిర్ధారణ పరీక్షల సంఖ్య పెరగడం, పాజిటివ్ కేసుల సంఖ్య తగ్గుతూ ఉండడం జరుగుతోంది.
పరీక్ష, ఛేదన, చికిత్స విధానాన్నే మంత్రంగా తీసుకున్న ప్రభుత్వం మిలియన్ మందిలో పరీక్షల నిర్వహణ సంఖ్య 25,574 మందికి పెరిగింది. ఉధృతంగా చేపట్టే పరీక్ష ద్వారా మాత్రమే పాజిటివ్ కేసులను గుర్తించవచ్చు, వారి ఆచూకీని సకాలంలో ట్రాక్ చేసి వెంటనే వారిని ఐసొలేషన్ కి పంపడం జరుగుతోంది. అలాగే తీవ్రమైన, క్లిష్టమైన రోగులకు అవసరమైన క్లినికల్ చికిత్సను అందించారు.
టెస్టింగ్ వ్యూహం జాతీయ ప్రయోగశాల నెట్వర్క్ స్థిరమైన విస్తరణను కూడా నిర్ధారిస్తుంది. నేడు, ప్రభుత్వ రంగంలో 983 ల్యాబ్లు, 532 ప్రైవేట్ ల్యాబ్లతో, 1515 ల్యాబ్లు ప్రజలకు సమగ్ర పరీక్షా సదుపాయాలను కల్పిస్తున్నాయి. వీటితొ పాటు:
• రియల్ టైమ్ ఆర్టి పీసీఆర్ ఆధారిత పరీక్ష ప్రయోగశాలలు: 780 
• ట్రూనాట్ ఆధారిత పరీక్ష ప్రయోగశాలలు: 617 '
• సీబీనాట్ ఆధారిత పరీక్ష ప్రయోగశాలలు: 118 
కోవిడ్-19 సంబంధిత సాంకేతిక సమస్యలు, మార్గదర్శకాలు, సలహాలకు అన్ని ప్రామాణికమైన, నవీకరించిన సమాచారం కోసం దయచేసి క్రమం తప్పకుండా సందర్శించండి: https://www.mohfw.gov.in/ మరియు @ MoHFW_INDIA.
కోవిడ్-19 కి సంబంధించిన సాంకేతిక అంశాలకు ... covid19[at]gov[dot]in మరియు ncov2019[at]gov[dot]in మరియు @CovidIndiaSeva పై ఇతర ప్రశ్నలకు సమాధానం పొందవచ్చు.
ఆరోగ్య, కుటుంబ సంక్షేమ మంత్రిత్వ శాఖ హెల్ప్లైన్ నెం.: + 91-11-23978046 లేదా 1075 . COVID-19 లోని స్టేట్స్ / యుటిల హెల్ప్లైన్ నంబర్ల జాబితా https://www.mohfw.gov.in/pdf/coronvavirushelplinenumber.pdf వద్ద కూడా అందుబాటులో ఉంది.
చట్ట, న్యాయ మంత్రిత్వ శాఖ
న్యాయ వ్యవస్థ మౌలికవసతుల అభివృద్ధికి సంబంధించిన కేంద్ర ప్రాయోజిత పథకం పర్యవేక్షణకు న్యాయ వికాస్ పోర్టల్
న్యాయ వ్యవస్థ మౌలికవసతుల అభివృద్ధికి సంబంధించిన కేంద్ర ప్రాయోజిత పథకం  పర్యవేక్షణకు కేంద్రం న్యాయ వికాస్ పోర్టల్  అందుబాటులోకి వచ్చింది. న్యాయ వికాస్ ద్వారా న్యాయపరమైన మౌలిక సదుపాయాల ప్రాజెక్టుల మెరుగైన డెలివరీని సులభతరం చేయడానికి ఎన్ఆర్ఎస్సీ సాంకేతిక సహాయంతో మంత్రిత్వ శాఖ దీనిని అందుబాటులోకి తెచ్చింది. కేంద్ర ప్రాయోజిత పథకం  కింద ఇస్రో వినియోగదారు-స్నేహపూర్వక మరియు పారదర్శక వెబ్ పోర్టల్ను అందుబాటులోకి తెచ్చింది.
కార్మిక, ఉపాధికల్పన మంత్రిత్వ శాఖ
2022 మార్చి 31 వరకు ఆత్మనిర్భర్ భారత్ రోజ్ గార్ యోజన పొడిగింపుకు కాబినెట్ ఆమోదం
ఆత్మ నిర్భర్ భారత్ రోజ్ గార్ యోజన కింద లబ్ధిదారులు నమోదు చేసుకోవటానికి మరో తొమ్మిది నెలలపాటు అదనపు సమయం ఇవ్వటానికి ఈ రోజు ప్రధాని శ్రీ నరేంద్ర మోదీ అధ్యక్షతన జరిగిన కేంద్ర కాబినెట్ సమావేశం ఆమోద ముద్ర వేసింది. దీనివలన ఈ రోజుతో పూర్తయ్యే ఈ పథకం ప్రయోజనం వచ్చే ఏడాది మార్చి 31 వరకు కొనసాగుతుంది. దీంతో గతంలో అంచనా వేసిన 58.5 లక్షల మందికి ఉపాధికి బదులు 71.8 లక్షలమందికి ఉపాధి లభిస్తుంది. 18.06.2021 నాటికి 21.42 లక్షలమంది లబ్ధిదారులకు 79,577 సంస్థల ద్వారా ఆత్మ నిర్భర్ భారత్ రోజ్ గార్ యోజన కింద రూ.902 కోట్ల మేరకు లబ్ధి చేకూరింది.
ఇప్పుడు పొడిగించిన అదనపు కాలపరిమితితో సహా ఈ పథకం కింద 2022 మార్చి 31 వరకు రూ.22,098 కోట్లు ఖర్చవుతాయని అంచనా వేశారు. ఈ పథకాన్ని ఉద్యోగ భవిష్యనిధి సంస్థ  ద్వారా అమలు చేస్తున్నారు. దీనివలన వివిధ రంగాలలో ఉపాధి అవకాశాలు కల్పిస్తున్న యజమానుల మీద ఆర్థిక భారాన్ని కూడా తగ్గించినట్టవుతుంది. ఆ విధంగా వారు మరింత మందికి ఉపాధి కల్పించేలా ప్రోత్సగించినట్టవుతుంది.
ఇపిఎఫ్ వో లో రిజిస్టర్ చేసుకున సంస్థలు కొత్తగా నియమించుకున్న ఉద్యోగుల జీతాలు నెలకు రూ. 15 వేల లోపు ఉంటే ఆత్మ నిర్భర్ భారత్ రోజ్ గార్ యోజన కింద లబ్ధిపొందుతాయి. అదే విధంగా 2020 మార్చి 1 నుంచి 2020 సెప్టెంబర్ 30 మధ్య కాలంలో ఉద్యోగం కోల్పోయినవారికి కూడా ప్రయోజనం కలుగుతుంది.
ఆత్మ నిర్భర్ భారత్ రోజ్ గార్ యోజన కింద భారత ప్రభుత్వం ఇపిఎఫ్ వో లో నమోదైన సంస్థల సంఖ్య ఆధారంగా అటు యజమాని వాటా, ఇటు ఉద్యోగి వాటా కలిపి వేతనాల్లో 24% మొత్తాన్ని లేదా ఉద్యోగి వాటా అయిన 12% మాత్రమే ఈ ఖాతాలో జమచేస్తుంది. ఈ పథకం మార్గదర్శకాలను సవివరంగా చూదాలనుకుంటే కార్మిక, ఉపాధి, ఇపిఎఫ్ వో మంత్రిత్వశాఖ వెబ్ సైట్ లో చూడవచ్చు.
ఆత్మనిర్భర్ భారత్ పాకేజ్ 3.0 లో భాగంగా ఆర్థికాభివిద్ధి లక్ష్యంగా, ఉపాధి కల్పనకోసం ఆత్మ నిర్భర్ భారత్ రోజ్ గార్ యోజన ను ప్రకటించారు. దీనివలన దేశం మీద కోవిడ్ ప్రభావాన్ని బాగా తగ్గించటం సాధ్యమవుతుంది. అల్పాదాయవర్గాలవారి కష్టాలను తగ్గిస్తూ ఉద్యోగాలిచ్చేవారిని తిరిగి వ్యాపారాలు ప్రారంభించేట్టు ప్రోత్సహిస్తుంది.
(Visitor Counter : 207
రాష్ట్రపతి సచివాలయం
సూరినామ్లో జరిగిన ప్రజా ఆత్మీయ సమ్మేళనంలో భారతీయ సంతతి వారినుద్దేశించి ప్రసంగించిన రాష్ట్రపతి శ్రీమతి ద్రౌపది ముర్ము.
అభివృద్ధి ,ప్రగతి దిశగా సూరినామ్ సాగిస్తున్న ప్రయాణంలో సూరినామ్కు అండగా నిలిచేందుకు ఇండియా సిద్ధంగా ఉందని ప్రకటించిన శ్రీమతి ద్రౌపది ముర్ము.
సెర్బియాకు బయలుదేరి వెళ్లిన రాష్ట్రపతి.
సూరినామ్ పర్యటన ముగింపు సందర్భంగా భారత రాష్ట్రపతి శ్రీమతి ద్రౌపది ముర్ము, సూరినామ్లో భారత రాయబారి డాక్టర్ శంకర్ బాలచంద్రన్, పరమారిబోలో 2023 జూన్ 6వ తేదీ సాయంతర్ర 6గంటలకు ఏర్పాటు చేసిన ఆత్మీయసమ్మేళనంలో, భారత సంతతి ప్రజలనుద్దేశించి ప్రసంగించారు. ఈ కార్యక్రమం ప్రారంభానికి ముందుగా, ఇటీవల ఒడిషాలోని బాలసోర్లో జరిగిన రైలుప్రమాదంలో మరణించిన వారికి ఆమె రెండు నిమిషాలు మౌనం పాటించారు..
ఈ సందర్భంగా హాజరైన భారత సంతతి ప్రజలనుద్దేశించి ప్రసంగిస్తూ శ్రీమతి ద్రౌపది ముర్ము, బౌగోళికంగా ఇండియా , సూరినామ్లు వేరు వేరు కావచ్చు కాని ఉభయదేశాలు ఉమ్మడి చరిత్ర, సంస్కృతి కలిగి ఉన్నాయని అన్నారు. సూరినామ్కు, సూరినామ్ ప్రజలకు భారత ప్రజల హృదయాలలో ప్రత్యేక స్థానం ఉందని ఆమె అన్నారు.
సూరినామ్లోని భారత సంతతి ప్రజలు అక్కడి ఆర్థిక, రాజకీయ, సామాజిక ప్రగతిలో కీలక భూమిక పోషిస్తున్నందుకు తనకు సంతోషంగా ఉందని అన్నారు. దాదాపు అన్ని రంగాలలో వారు తమ ప్రతిభను కనబరుస్తున్నారని ఆమె అన్నారు. భారత సంతతికి చెందిన సూరినామీయులు సాధిస్తున్న విజయాలు, సూరినామ్ అభివృద్ధిలో వారి పాత్ర పట్ల ఇండియా ఎంతో గర్వపడుతున్నదని శ్రీమతి ద్రౌపది ముర్ము అన్నారు.
సూరినామ్ లోని భారత సంతతి ప్రజలు, ఉభయ దేశాల మధ్య స్నేహం, పరస్పర సహకారానికి వారధిగా ఉన్నారని అన్నారు. వీరు తమ తమ రంగాలలో కష్టపడి పనిచేస్తూ, ఇండియా`సూరినామ్ల మధ్య గల ప్రత్యేక బంధాన్ని మరింత దృఢతరం చేయాలని ఆకాంక్షించారు.
ఇవాళ ఇండియా పరివర్తనాత్మక పథంలోసాగుతున్నదని అంటూ భారత రాష్ట్రపతి శ్రీమతి ద్రౌపది ముర్ము, ఇండియా శరవేగంతో సాగుతున్న ప్రగతికిఅనుగుణంగా నూతన మౌలిక సదుపాయాలను కల్పిస్తున్నదని చెప్పారు. డిజిటల్ ఆర్థికవ్యవస్థ, నూతన సాంకేతికతలు, వాతావరణ మార్పులు, విజ్ఞానదాయక సమాజంగా ఏర్పడడం వంటి విషయాలలో ప్రపంచానికి నాయకత్వం వహించే దిశగా ఇండియా ప్రయత్నాలు చేస్తున్నట్టు చెప్పారు.
భారతదేశం ఆర్థికంగా శరవేగంతో పుంజుకోవడం ప్రపంచం గుర్తింపును పొందినట్టు ఆమె తెలిపారు.
ఇండియా తన అనుభవాలను పంచుకోవడాని, సూరినామ్ అభివృద్ధికి ఆదేశ ప్రగతికి అండగా నిలవడానికి ఇండియా సిద్ధంగా ఉందని చెప్పారు
అంతకు ముందు, రాష్ట్రపతి, లల్లా రూఖ్ మ్యూజియంను, ఆర్య దేవకర్ మందిర్ను, విష్ణుమందిర్ను, సందర్శించారు. మహాత్మాగాంధీ విగ్రహానికి రాష్ట్రపతి పుష్పాంజలి ఘటించారు. అలాగే గావెలెన్ హెల్డెన్ 1902 వద్ద ఆమె నివాళులర్పించారు.
అనంతరం సాయంత్రం, రాష్ట్రపతి తమ సూరినామ్ , సెర్బియా పర్యటనలో చివరి భాగంగా బెల్గ్రేడ్ బయలుదేరి వెళ్లారు.
ఆర్థిక సంఘం
ఆర్థిక సలహా మండలితో రేపు 15వ ఆర్థిక సంఘం సమావేశం
15వ ఆర్థిక సంఘం అధ్యక్షుడు శ్రీ ఎన్.కె.సింగ్, సభ్యులు కలిసి, ఆర్థిక సలహా మండలితో రేపు సమావేశం కానున్నారు. జీడీపీ వృద్ధి; కేంద్రం, రాష్ట్రాల మధ్య పన్నుల లెక్కలు; జీఎస్టీ పరిహారం; ఆదాయ లోటు గ్రాంటు; ఆర్థిక ఏకీకరణపై తుది చర్చలు జరపనున్నారు. ఆర్థిక సలహా మండలి నుంచి 13 మంది సభ్యులు సమావేశానికి హాజరవుతారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కరోనా వ్యాప్తిని అడ్డుకునేందుకు 45 ఏళ్లు లేదా ఆ వయసు దాటిన కేంద్ర ప్రభుత్వ ఉద్యోగులంతా కొవిడ్ టీకా తీసుకోవాలని సూచన
కరోనా వ్యాప్తిని సమర్థవంతంగా అడ్డుకునేందుకు, 45 ఏళ్లు లేదా 45 ఏళ్లు దాటిన దాటిన కేంద్ర ప్రభుత్వ ఉద్యోగులంతా కొవిడ్ టీకా తీసుకోవాలని కేంద్ర ప్రభుత్వం సూచించింది. కొవిడ్ టీకా తీసుకున్న తర్వాత కూడా తరచూ చేతులు శుభ్రం చేసుకోవడం, శానిటైజేషన్, మాస్కు లేదా ముఖ కవచం ధరించడం, సామాజిక దూరం పాటించడం వంటి కొవిడ్ సంబంధిత ప్రవర్తనతో మెలగాలని 'కేంద్ర సిబ్బంది, ప్రజా ఫిర్యాదులు, పింఛన్ల శాఖ' తన ఆదేశంలో సూచించింది.
కొవిడ్ పరిస్థితిని కేంద్ర ప్రభుత్వం నిశితంగా పరిశీలిస్తోంది. కొవిడ్ వ్యాప్తిని అడ్డుకునేందుకు తీసుకొచ్చిన సామూహిక టీకా కార్యక్రమంలో భాగంగా, 45 ఏళ్లు లేదా ఆ వయసు దాటినవారంతా ప్రస్తుతం టీకా కార్యక్రమంలో పాల్గొనవచ్చు.
కరోనా వ్యాప్తిని అడ్డుకునే నివారణ చర్యల్లో భాగంగా మంత్రిత్వ శాఖ ఎప్పటికప్పుడు సూచనలు జారీ చేస్తోందని తన ఆదేశ ప్రతిలో 'కేంద్ర సిబ్బంది, ప్రజా ఫిర్యాదులు, పింఛన్ల శాఖ' పేర్కొంది.
రసాయనాలు, ఎరువుల మంత్రిత్వ శాఖ
రెమిడెసివర్ ఉత్పత్తి పెంపుదలకు ప్రభుత్వం ఆమోదం
రెమిడెసివర్ ఉత్పత్తిని ఎక్కువ చేసి, సరఫరాను మెరుగు పరచి ధరను తగ్గించాలని నిర్ణయించారు. దేశంలో రెమిడెసివర్ లభ్యత సరఫరా, ధరపై రెమిడెసివర్ ఉత్పత్తిదారులు, సంబంధిత వర్గాలతో కేంద్ర రేవులు జలమార్గాలు రసాయనాలు ఎరువుల శాఖ మంత్రి శ్రీ మనసుఖ్ మాండవీయ 2021 మార్చి 12, 13 తేదీల్లో నిర్వహించిన సమావేశంలో ఈ నిర్ణయం తీసుకున్నారు.
ప్రస్తుతం దేశంలో నెలకి 38.80 లక్షల రెమిడెసివర్ ఇంజెక్షన్లను ఉత్పత్తి చేయగల సామర్ధ్యం వుంది. దీనిని ఏడు సంస్థలు ఉత్పత్తి చేస్తున్నాయి. దీనికి అదనంగా ఏడు ప్రాంతాల్లో నెలకి 10 లక్షల ఇంజెక్షన్లను ఉత్పత్తి చేయగల సామర్ధ్యం వున్న ఆరు ఉత్పత్తిదారులకు యుద్ధ ప్రాతిపదికన అనుమతులు ఇవ్వాలని నిర్ణయించారు. ఇవికాకుండా నెలకు 30 లక్షల ఇంజెక్షన్లను ఉత్పత్తి చేయడానికి రంగం సిద్ధం చేశారు. దీనితో దేశంలో నెలకి 78 లక్షల రెమిడెసివర్ ఇంజెక్షన్లు అందుబాటులోకి వస్తాయి.
దేశ మార్కెట్ లో రెమిడెసివర్ అందుబాటులో ఉండేలా చూడడానికి రెమ్డెసివిర్,ఏపీఐ మరియు ఫార్ములా ఎగుమతులను 11.04.2021న డీజీఎఫ్టీ నిషేధించింది. ప్రభుత్వం జోక్యం చేసుకోవడం ఎగుమతి చేయడానికి సిద్ధం చేసిన నాలుగు లక్షల రెమిడెసివర్ ఇంజెక్షన్లను ఉత్పత్తిదారులు స్వదేశీ మార్కెట్ కు మళ్లించారు. స్వదేశీ మార్కెట్ కు అవసరమైన రెమిడెసివర్ ఇంజెక్షన్లను సరఫరా చేయడానికి ఈఓయూ/ సేజ్ యూనిట్లను కూడా సిద్ధం చేస్తున్నారు.
ఈ వారం చివరకి రెమిడెసివర్ ఇంజెక్షన్ ధరను 3,500 రూపాయల కన్నా తక్కువగా నిర్ణయించడానికి ఉత్పత్తిదారులు అంగీకరించారు. కోవిడ్ నివారణకు ప్రధానమంత్రి శ్రీ నరేంద్రమోదీ నాయకత్వంలో జరుగుతున్న ప్రయత్నాలకు మద్దతుగా ఉత్పత్తిదారులు ఈ నిర్ణయం తీసుకున్నారు.
ఆస్పత్రులు/ సంస్థలకు అవసరమైన పరిమాణంలో రెమిడెసివర్ ఇంజెక్షన్లను సరఫరా చేయడానికి ప్రాధాన్యత ఇవ్వాలని ఉత్పత్తిదారులకు ప్రభుత్వం సూచించింది.
రెమిడెసివర్ ఇంజెక్షన్లను నల్ల బజారులోకి తరలించేవారిపైనా, ఎక్కువ ధరలకు అమ్ముతున్నవారిపైన, అక్రమంగా దాచి పెడుతున్న వారిపైన కఠిన చర్యలను తీసుకోవాలని డీసీజీఐ రాష్ట్రాలు, కేంద్ర నిఘా అధికారులను ఆదేశించింది.
రెమిడెసివర్ ఇంజెక్షన్ల లభ్యతను నేషనల్ ఫార్మాస్యూటికల్ ప్రైసింగ్ అథారిటీ  ఎప్పటికప్పుడు పర్యవేక్షిస్తోంది.
ప్రధాన మంత్రి కార్యాలయం
ఉత్తర్ ప్రదేశ్ లో బ్రాడ్ గేజ్ రైల్ నెట్ వర్క్ యొక్క విద్యుదీకరణ 100 శాతంపూర్తి అయినందుకు సంతోషాన్ని వ్యక్తం చేసిన ప్రధాన మంత్రి
ఉత్తర్ ప్రదేశ్ లో బ్రాడ్ గేజ్ రైల్ నెట్ వర్క్ యొక్క విద్యుదీకరణం 100 శాతం పూర్తి అయినందుకు ప్రధాన మంత్రి శ్రీ నరేంద్ర మోదీ సంతోషాన్ని వ్యక్తం చేశారు.
ఉత్తర్ ప్రదేశ్ లో బ్రాడ్ గేజ్ రైల్ నెట్ వర్క్ యొక్క విద్యుదీకరణ 100 శాతం పూర్తి కావడాన్ని గురించి రైల్ వేస్ మంత్రిత్వ శాఖ చేసిన ఒక ట్వీట్ కు ప్రధాన మంత్రి ప్రతిస్పందిస్తూ, ఒక ట్వీట్ లో -
‘‘చాలా బాగుంది’’ అని పేర్కొన్నారు.
ప్రధాన మంత్రి కార్యాలయం
‘రోశ్ హశ్నాహ్’ సందర్భం లో ప్రపంచవ్యాప్త యూదుల కు శుభాకాంక్షలు తెలిపిన ప్రధాన మంత్రి
రోశ్ హశ్ నాహ్ సందర్భం లో ఇజ్ రాయిల్ ప్రధాని శ్రీ యాయర్ లేపిడ్ కు, ఇజ్ రాయిల్ లోని మైత్రీపూర్ణ ప్రజానీకం తో పాటు ప్రపంచవ్యాప్తం గా ఉన్న యూదుల కు కూడా ప్రధాన మంత్రి శ్రీ నరేంద్ర మోదీ హృదయపూర్వక శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో -
“నా మిత్రుడు @yairlapid కు, ఇజ్ రాయిల్ లోని మైత్రీపూర్ణ ప్రజానీకం మరియు ప్రపంచవ్యాప్తంగా ఉన్న యూదు సముదాయానికి చెందిన వారికి రోశ్ హశ్ నాహ్ సందర్భం లో ఇవే హార్దిక శుభాకాంక్ష లు. కొత్త సంవత్సరం అందరి కి చక్కని ఆరోగ్యాన్ని, శాంతిని మరియు సమృద్ధి ని అందించు గాక. శానా తోవా.” అని పేర్కొన్నారు.
Warmest greetings for Rosh Hashanah to my friend @yairlapid, Israel's friendly people and the Jewish community all over the world. May the new year bring good health, peace and prosperity to everyone. Shana Tova!
— Narendra Modi  September 25, 2022
מאחל לידידי @yairlapid, לאזרחי ישראל, והעם היהודי בכל העולם ברכות לבביות לרגל חג ראש השנה. אני מאחל ששנה זו תהיה שנה של בריאות טובה, שלום ושגשוג לכולם.
— Narendra Modi  September 25, 2022
שנה טובה!
యువజన వ్యవహారాలు, క్రీడల మంత్రిత్వ శాఖ
గిరిజన యువత అభివృద్ధికి హోంమంత్రిత్వ శాఖ సహకారంతో ట్రైబల్ యూత్ ఎక్స్ఛేంజ్ కార్యక్రమాన్ని నిర్వహిస్తోన్న యువజన వ్యవహారాలు మరియు క్రీడల మంత్రిత్వ శాఖ
మన యువతను సరిహద్దులోని వివిధ గ్రామాలకు పంపించి, అక్కడ కనీసం ఒకరోజు గడపే విధంగా ప్రణాళిక చేస్తున్నాం: శ్రీ అనురాగ్ సింగ్ ఠాకూర్
యువజన వ్యవహారాలు మరియు క్రీడల మంత్రిత్వ శాఖ హోం వ్యవహారాల మంత్రిత్వ శాఖ సహకారంతో గిరిజన యువత అభివృద్ధి కోసం 14వ గిరిజన యూత్ ఎక్స్ఛేంజ్ కార్యక్రమాన్ని ఈ రోజు న్యూఢిల్లీలో నిర్వహించింది.
ఈ కార్యక్రమంలో కేంద్ర యువజన వ్యవహారాలు మరియు క్రీడల శాఖ మంత్రి శ్రీ అనురాగ్ సింగ్ ఠాకూర్, మంత్రిత్వ శాఖ అధికారులు పాల్గొన్నారు.
ఈ సందర్భంగా శ్రీ అనురాగ్ ఠాకూర్ మాట్లాడుతూ గిరిజన యువత చేసిన ప్రదర్శనలు, ఆత్మవిశ్వాసాన్ని, ఉత్సాహన్ని నింపాయన్నారు. "మీరు ఈ కార్యక్రమంలో పాల్గొనడమే కాకుండా సరైన మార్గంలో చాలా పరిశోధనలు చేసి మీ ఆలోచనలను ప్రభావవంతంగా అందించినందుకు నేను సంతోషంగా ఉన్నాను" అని తెలిపారు.
శ్రీ అనురాగ్ ఠాకూర్ మాట్లాడుతూ "ప్రధాని మోదీ ఏక్ భారత్ శ్రేష్ఠ్ భారత్ దార్శనికతను ముందుకు తీసుకెళ్లాలి. అందులో భాగంగా మన యువతను సరిహద్దులోని వివిధ గ్రామాలకు పంపించి అక్కడ కనీసం ఒక రోజు గడపే విధంగా ప్రణాళిక చేస్తున్నాం" అని పెర్కొన్నారు.
నెహ్రూ యువ కేంద్ర సంగతన్ 2006 నుండి వామపక్ష తీవ్రవాద విభాగం , హోం వ్యవహారాల మంత్రిత్వ శాఖ, భారత ప్రభుత్వ ఆర్థిక సహకారంతో గిరిజన యువత అభివృద్ధి మరియు ప్రధాన స్రవంతి కోసం ట్రైబల్ యూత్ ఎక్స్ఛేంజ్ కార్యక్రమాన్ని నిర్వహిస్తోంది. ఈ ఆర్థిక సంవత్సరం 2022-23లో దేశవ్యాప్తంగా 26 ట్రైబల్ యూత్ ఎక్స్ఛేంజ్ ప్రోగ్రామ్లను ఎన్వైకెఎస్ నిర్వహిస్తోంది.
భారతదేశ సుసంపన్నమైన సాంస్కృతిక వారసత్వం గురించి గిరిజన యువతకు అవగాహన కల్పించడం మరియు భిన్నత్వంలో ఏకత్వం అనే భావనను మెచ్చుకునేలా చేయడం, అభివృద్ధి కార్యకలాపాలు మరియు పారిశ్రామిక పురోగతిలో వారిని భాగస్వాములను చేయడం మరియు గిరిజన యువత వారితో భావోద్వేగ సంబంధాలను పెంపొందించుకోవడంలో సహాయపడటం ఈ కార్యక్రమ లక్ష్యం. తద్వారా దేశంలోని ఇతర ప్రాంతాల్లోని పీర్ గ్రూపులు ఆత్మగౌరవాన్ని పెంచుతాయి.
ప్రతి ట్రైబల్ యూత్ ఎక్స్ఛేంజ్ కార్యక్రమం వ్యవధి 7 రోజులు. ఛత్తీస్గఢ్లో వామపక్ష తీవ్రవాద ప్రభావిత జిల్లాలైన సుక్మా మరియు రాజ్నంద్గావ్, మధ్యప్రదేశ్లోని బాలాఘాట్, బీహార్లోని జముయి జిల్లాల నుండి 18-22 సంవత్సరాల మధ్య వయస్సుగల 220 మంది యువతీ,యువకులు కార్యక్రమంలో పాల్గొంటున్నారు.
ఈ ట్రైబల్ యూత్ ఎక్స్ఛేంజ్ ప్రోగ్రామ్లో భాగంగా రాజ్యాంగ అధికారులు, ఉన్నతాధికారులు మరియు ప్రముఖులతో ఇంటరాక్టివ్ సెషన్ ఉంటుంది. ప్యానెల్ చర్చలు, ఉపన్యాస సెషన్లు, ఆజాదీ కా అమృత్ మహోత్సవ్లోని కార్యకలాపాలు, డిక్లమేషన్ పోటీ, నైపుణ్యాభివృద్ధి, కెరీర్ గైడెన్స్కు సంబంధించిన పరిశ్రమల ఎక్స్పోజర్ సందర్శన, స్పోర్ట్స్ ఈవెంట్లకు ఎక్స్పోజర్, సిఆర్పిఎఫ్ క్యాంపు సందర్శన, సాంస్కృతిక ప్రదర్శనలు మొదలైనవి కూడా ఇందులో భాగంగా ఉంటాయి.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
విజ్ఞాన శాస్త్రం, సాంకేతిక విజ్ఞానం మరియు నూతన ఆవిష్కరణల రంగం లో సహకారం అంశం పై భారతదేశానికి మరియు ఉజ్బెకిస్తాన్ కు మధ్య ఒప్పందం గురించి మంత్రివర్గం దృష్టికి తీసుకు రావడమైంది
భారతదేశానికి మరియు ఉజ్బెకిస్తాన్ కు మధ్య విజ్ఞాన శాస్త్రం, సాంకేతిక విజ్ఞానం, ఇంకా నూతన ఆవిష్కరణల రంగం లో సహకారం అంశం పై కుదిరిన ఒప్పందాన్ని ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం దృష్టి కి తీసుకు రావడమైంది. ఈ ఒప్పందం పై ప్రధాన మంత్రి శ్రీ నరేంద్ర మోదీ, ఉజ్బెకిస్తాన్ అధ్యక్షుడు శౌకత్ మిర్జియోయెవ్ ల సమక్షం లో భారతదేశం పక్షాన విజ్ఞాన శాస్త్రం & సాంకేతిక విజ్ఞానం, పృథ్వీ విజ్ఞాన శాస్త్రాల శాఖ మంత్రి డాక్టర్ హర్ష్ వర్థన్, ఉజ్బెక్ పక్షాన మినిస్టర్ ఆఫ్ ఇనవేటివ్ డివెలప్మెంట్ శ్రీ ఇబ్రహిమ్ అబ్దురఖ్ మనోవ్ లు 2018 వ సంవత్సరం అక్టోబర్ 1వ తేదీ నాడు సంతకాలు చేశారు.
ప్రయోజనాలు:
ఈ ఒప్పందం కుదరడం వల్ల ద్వైపాక్షిక సంబంధాల లో ఒక నూతన అధ్యాయం ఆరంభం కానుంది. ఈ ఒప్పందం ద్వారా ఉభయ పక్షాలు విజ్ఞాన శాస్త్రం, సాంకేతిక విజ్ఞానం రంగం లో పరస్పర ప్రయోజనాల ను చెప్పుకోదగిన స్థాయి లో మేళవించుకొని, తద్వారా లభించే బలాలను ఉపయోగించుకో గలుగుతాయి. విజ్ఞాన శాస్త్రం, సాంకేతిక విజ్ఞానం మరియు నూతన ఆవిష్కరణల రంగం లో ఇరు దేశాల మధ్య సహకారాన్ని ప్రోత్సహించడమే ఈ ఒప్పందం యొక్క ధ్యేయం గా ఉంది. ఈ ఒప్పందం తో సంబంధాన్ని కలిగి ఉండే వర్గాల లో భారతదేశం, ఇంకా ఉజ్బెకిస్తాన్ లకు చెందిన శాస్త్రీయ సంస్థల పరిశోధకులు, విద్యావేత్తలు, ఆర్ & డి ప్రయోగశాలలు, ఇంకా పరిశ్రమలు ఉంటాయి. తక్షణ సమన్వయం కోసం వ్యవసాయం, ఆహార విజ్ఞాన శాస్త్రం మరియు సాంకేతిక విజ్ఞానం; ఇంజినీరింగ్ సైన్సెస్; ఇన్ ఫర్మేశన్ అండ్ కమ్యూనికేశన్ టెక్నాలజీ, అప్లయిడ్ మేథమేటిక్స్ అండ్ డేటా సైన్స్ & టెక్నాలజీ; ఆరోగ్యం మరియు వైద్య సాంకేతిక విజ్ఞానం; పదార్థాల సంబంధిత విజ్ఞాన శాస్త్రాలు; లైఫ్సైన్సెస్ మరియు బయోటెక్నాలజీ; భౌతికశాస్త్రాలు మరియు ఆస్ట్రో ఫిజిక్స్ & ఎనర్జీ, జల వాయు మరియు ప్రాకృతిక వనరుల వంటి రంగాల ను ఎంపిక చేయడం జరిగింది.(Visitor Counter : 98
ఆర్ధిక వ్యవహారాల మంత్రివర్గ సంఘం
ఆర్థిక వ్యవహారాల క్యాబినెట్ కమిటీ 
సవరించిన దేశీయ గ్యాస్ ధర మార్గదర్శకాలకు మంత్రివర్గ ఆమోదం
ప్రధాన మంత్రి శ్రీ నరేంద్ర మోదీ అధ్యక్షతన జరిగిన ఆర్థిక వ్యవహారాల క్యాబినెట్ కమిటీ ఓఎన్జీసి/అయిల్ అన్వేషణ లైసెన్సింగ్ పాలసీ  బ్లాక్లు మరియు ప్రీ-ఎన్ఈఎల్పి బ్లాక్ల నుండి ఉత్పత్తి చేయబడిన గ్యాస్కు సంబంధించి సవరించిన దేశీయ సహజ వాయువు ధరల మార్గదర్శకాలను ఆమోదించింది. ఉత్పత్తి భాగస్వామ్య ఒప్పందం  ధరలకు ప్రభుత్వం ఆమోదం అందిస్తుంది. అటువంటి సహజ వాయువు ధర భారతీయ క్రూడ్ బాస్కెట్ నెలవారీ సగటులో 10% ఉండాలి మరియు నెలవారీ ప్రాతిపదికన తెలియజేయబడుతుంది.ఓఎన్జీసీ &ఆయిల్ నామినేషన్ బ్లాక్ల నుండి ఉత్పత్తి చేసే గ్యాస్ కోసం అడ్మినిస్టర్డ్ ప్రైస్ మెకానిజం  ధర ఫ్లోర్ మరియు సీలింగ్కు లోబడి ఉంటుంది. కొత్త బావుల నుండి ఉత్పత్తి చేయబడిన గ్యాస్ లేదా ఓఎన్జీసీ&ఆయిల్ నామినేషన్ ఫీల్డ్లలో జోక్యం చేసుకుంటే ఏపీఎం ధర కంటే 20% ప్రీమియం అనుమతించబడుతుంది. వివరణాత్మక నోటిఫికేషన్ విడిగా విడుదల చేయబడుతోంది.
దేశీయ గ్యాస్ వినియోగదారులకు స్థిరమైన ధరల పాలనను నిర్ధారించడానికి కొత్త మార్గదర్శకాలు ఉద్దేశించబడ్డాయి. అదే సమయంలో ఉత్పత్తిని పెంచడానికి ప్రోత్సాహకాలతో ప్రతికూల మార్కెట్ హెచ్చుతగ్గుల నుండి ఉత్పత్తిదారులకు తగిన రక్షణను అందిస్తాయి.
2030 నాటికి భారతదేశంలో ప్రాథమిక ఇంధన మిశ్రమంలో సహజ వాయువు వాటాను ప్రస్తుత 6.5% నుండి 15%కి పెంచాలని ప్రభుత్వం లక్ష్యంగా పెట్టుకుంది. సంస్కరణలు సహజ వాయువు వినియోగాన్ని విస్తరించడంలో సహాయపడతాయి. అలాగే ఉద్గార తగ్గింపు మరియు నికర సున్నా లక్ష్యాన్ని సాధించడంలో దోహదపడతాయి.
ఈ సంస్కరణలు నగర గ్యాస్ పంపిణీ రంగానికి దేశీయ గ్యాస్ కేటాయింపును గణనీయంగా పెంచడం ద్వారా భారతదేశంలో గ్యాస్ ధరలపై అంతర్జాతీయ గ్యాస్ ధరల పెరుగుదల ప్రభావాన్ని తగ్గించడం అలాగే వినియోగదారుల ప్రయోజనాలను పరిరక్షించడానికి భారత ప్రభుత్వం తీసుకున్న వివిధ కార్యక్రమాల కొనసాగింపులో భాగం.
ఈ సంస్కరణల వల్ల గృహాలకు పైప్డ్ నేచురల్ గ్యాస్  మరియు కంప్రెస్డ్ నేచురల్ గ్యాస్  ధరలు గణనీయంగా తగ్గుతాయి. తగ్గిన ధరలు ఎరువుల సబ్సిడీ భారాన్ని కూడా తగ్గిస్తాయి. దేశీయ విద్యుత్ రంగానికి సహాయపడతాయి. గ్యాస్ ధరలలో ఫ్లోర్ సదుపాయంతో పాటు కొత్త బావుల కోసం 20% ప్రీమియం అందించడంతో పాటు ఈ సంస్కరణ ఓఎన్జీసీ మరియు ఆయిల్లను అప్స్ట్రీమ్ రంగంలో అదనపు దీర్ఘకాలిక పెట్టుబడులు పెట్టడానికి ప్రోత్సహిస్తుంది. ఇది సహజ వాయువు అధిక ఉత్పత్తికి దారి తీస్తుంది మరియు ఫలితంగా దిగుమతి తగ్గుతుంది. సవరించిన ధరల మార్గదర్శకాలు గ్యాస్ ఆధారిత ఆర్థిక వ్యవస్థ వృద్ధి ద్వారా తక్కువ కార్బన్ పాదముద్రను ప్రోత్సహిస్తాయి.
ప్రస్తుతం దేశీయ గ్యాస్ ధరలు 2014లో ప్రభుత్వం ఆమోదించిన కొత్త డొమెస్టిక్ గ్యాస్ ధరల మార్గదర్శకాలు, 2014 ప్రకారం నిర్ణయించబడ్డాయి. 2014 ధరల మార్గదర్శకాలు దేశీయ గ్యాస్ ధరల కోసం 6 నెలల వ్యవధిలో ఉన్న వాల్యూమ్ వెయిటెడ్ ధరల ఆధారంగా ప్రకటించడానికి అందించబడ్డాయి. నాలుగు గ్యాస్ ట్రేడింగ్ హబ్లు - హెన్రీ హబ్, అల్బెనా, నేషనల్ బ్యాలెన్సింగ్ పాయింట్  మరియు రష్యా.
4 గ్యాస్ హబ్లపై ఆధారపడిన మునుపటి మార్గదర్శకాలు గణనీయమైన సమయం ఆలస్యం మరియు చాలా ఎక్కువ అస్థిరతను కలిగి ఉన్నందున ఈ హేతుబద్ధీకరణ మరియు సంస్కరణ అవసరం భావించబడింది. సవరించిన మార్గదర్శకాలు ముడి చమురుతో ముడిపడి ఉంటాయి. ఇది ఇప్పుడు చాలా పరిశ్రమల ఒప్పందాలలో అనుసరించే పద్ధతి. ఇది మన వినియోగ బాస్కెట్కు మరింత సందర్భోచితంగా ఉంటుంది మరియు రియల్ టైమ్ ప్రాతిపదికన గ్లోబల్ ట్రేడింగ్ మార్కెట్లలో లోతైన ద్రవ్యతను కలిగి ఉంటుంది. ఇప్పుడు ఆమోదించబడిన మార్పులతో, గత నెలలోని భారతీయ క్రూడ్ బాస్కెట్ ధర డేటా ఏపీఎం గ్యాస్ ధర నిర్ణయానికి ఆధారం అవుతుంది.
యువజన వ్యవహారాలు, క్రీడల మంత్రిత్వ శాఖ
ఎన్వైకెఎస్, ఎన్ఎస్ఎస్ ఆధ్వర్యంలో నెల రోజులపాటు ‘క్లీన్ ఇండియా’ కార్యక్రమాలు
భారతదేశ స్వాతంత్య్రానికి 75 సంవత్సరాల స్మారకార్థం ‘ఆజాదీ కా అమృత్ మహోత్సవం’లో భాగం గా యువజన వ్యవహారాలు, క్రీడల మంత్రిత్వ శాఖ ఆధ్వర్యంలోని నెహ్రూ యువ కేంద్రం, జాతీయ సేవ పథకం సంయుక్తంగా ‘క్లీన్ ఇండియా’ ప్రచారంలో భాగంగా పలు కార్యక్రమాలు నిర్వహించనుంది. ఈ సందర్భంగా గురువారం హైదరాబాద్ లోని సిజిఓ టవర్స్ ప్రాంగణంలో పత్రికా సమాచార కార్యాలయం, నెహ్రూ యువ కేంద్ర సంస్థ  హైదరాబాద్ వారు సంయుక్తంగా విలేకరుల సమావేశం నిర్వహించారు.
ఈ సందర్బంగా ఎన్వైకెఎస్ రాష్ట్ర సంచాలకులు శ్రీ అంశుమన్ ప్రసాద్ దాస్ మాట్లాడుతూ, అక్టోబర్ 1వ తేదీ నుండి 31 తేదీ వరకు దేశవ్యాప్తంగా కేంద్ర ప్రభుత్వం నిర్వహిస్తున్న ‘క్లీన్ ఇండియా’ కార్యక్రమంలో భాగంగా నెహ్రూ యువ కేంద్ర సంఘం , ఎన్ఎస్ఎస్ వాలంటీర్లు తెలంగాణాలోని 33 జిల్లాల్లో పలు స్వచ్ఛంద కార్యక్రమాలు నిర్వహిస్తున్నట్లు తెలియజేశారు.
గ్రామ, జిల్లా స్థాయిల్లో వ్యర్థ ప్లాస్టిక్ పదార్థాల సేకరణ కోసం ప్రత్యేక ప్రచారం, చారిత్రక కట్టడాలు, వారసత్వ ప్రదేశాలు, పాఠశాలలు, పంచాయితీ కార్యాలయాల వద్ద పలు స్వచ్ఛంద కార్యక్రమాలు చేపడుతున్నట్లు అంశుమాన్ దాస్ తెలిపారు. ఈ నెలలో ఎన్వైకెఎస్ చేపట్టనున్న కార్యక్రమాలను వివరిస్తూ, అక్టోబర్ 1 నుండి 10 వరకు రైల్వే, బస్ స్టేషన్లలో, 11 నుండి 20 వరకు విద్యా సంస్థలు, పబ్లిక్ పార్కులు, చారిత్రక ప్రదేశాలలో స్వచ్ఛత-పరిశుభ్రతపై పలు పరిశుభ్రత డ్రైవ్లు, అక్టోబర్ 21 నుండి 31 జిల్లా యంత్రాంగం సమన్వయంతో పలు అవగాహన కార్యక్రమాలు, నిర్వహించనునట్లు శ్రీ దాస్ తెలిపారు.
ఈ సందర్భంగా ఎన్ఎస్ఎస్ యూత్ ఆఫీసర్ శ్రీ సైదా నాయక్ మాట్లాడుతూ, తెలంగాణలోని 21 యూనివర్శిటీల పరిధిలో పలు కళాశాల నుండి 1,39,800 మంది వాలంటీర్లు ఈ క్లీన్ ఇండియా ప్రోగ్రామ్ లో భాగస్వామ్యమవుతున్నారని ఆయన అన్నారు. తెలంగాణలో 1391 గ్రామాలను ఎన్ఎస్ఎస్ దత్తత తీసుకుందని, గత వారం రోజుల్లో మొత్తం 354 కిలోల సింగిల్ యూజ్ ప్లాస్టిక్ వ్యర్థాలను 21,154 మంది ఎన్ఎస్ఎస్ వాలంటీర్లు సేకరించారాని ఆయన పేర్కొన్నారు.
పిఐబి, ఆర్ఒబి ప్రాంతీయ సంచాలకురాలు శ్రీమతి శృతి పాటిల్ మాట్లాడుతూ, భారత స్వాతంత్య్ర 75 సంవత్సరాల స్మారకార్థం ‘ఆజాదీ కా అమృత్ మహోత్సవ్’లో భాగంగా భారత ప్రభుత్వం పరిశుభ్రతపై అవగాహన కల్పించడమే లక్ష్యంగా అక్టోబర్ 1న ఈ ‘క్లీన్ ఇండియా’ కార్యక్రమాన్ని ప్రారంభించిందని తెలిపారు.
ఎన్వైకెఎస్ జిల్లా అధికారి ఖుష్బూ గుప్తా, ఎన్ఎస్ఎస్ యూత్ అసిస్టెంట్ శ్రీ కె.సి. రెడ్డి కూడా ఈ విలేకరుల సమావేశంలో పాల్గొన్నారు.
ప్రధాన మంత్రి కార్యాలయం
ఈస్టర్ సందర్భం లో దేశ ప్రజల కు శుభాకాంక్షలు తెలిపిన ప్రధాన మంత్రి
ఈస్టర్ సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
‘‘ఈస్టర్ సందర్భం లో ఇవే శుభాకాంక్ష లు.
యేసు క్రీస్తు పవిత్ర బోధనల ను మనం నేటి రోజు న
జ్ఞప్తి కి తెచ్చుకొంటాం. సామాజిక సాధికారిత ను గురించి ఆయన నొక్కిచెప్పడం ప్రపంచ వ్యాప్తం గా లక్షలాది మంది కి ప్రేరణ ను ఇచ్చేదే’’ అని ఒక ట్వీట్ లో ప్రధాన మంత్రి పేర్కొన్నారు.
ప్రధాన మంత్రి కార్యాలయం
శ్రీమతి సోనియా గాంధీ తల్లి గారి కన్నుమూత పట్ల సంతాపాన్ని వ్యక్తం చేసిన ప్రధాన మంత్రి
శ్రీమతి సోనియా గాంధీ మాతృమూర్తి శ్రీమతి పావోలా మైనో గారి కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘సోనియా గాంధీ గారి మాతృమూర్తి శ్రీమతి పావోలా మైనో గారి కన్నుమూత పట్ల ఇదే సంతాపం. ఆమె ఆత్మ కు శాంతి లభించు గాక. ఈ దు:ఖ ఘడియ లో, వారి కుటుంబానికి అంతటికి కలిగిన శోకం లో నేను సైతం పాలుపంచుకొంటున్నాను.’’ అని పేర్కొన్నారు.
(
నూతన మరియు పునరుత్పాదక శక్తి మంత్రిత్వ శాఖ
12 వేల మెగావాట్ల సీపీఎస్యూ రెండో దశ సౌర ప్రాజెక్టు పథకం
బిడ్ సమర్పణ గడువును ఈ నెల 15 వరకు పొడిగించిన ఇరెడా
'కేంద్ర నూతన, పునరుత్పాదక శక్తి మంత్రిత్వ శాఖ'  ఆధ్వర్యంలో పనిచేసే కేంద్ర ప్రభుత్వ రంగ సంస్థ 'భారతీయ పునరుత్పాదక శక్తి అభివృద్ధి సంస్థ' , సాధ్యత లోటు నిధులతో  12 వేల మెగావాట్ల గ్రిడ్ అనుసంధాన సౌర ప్రాజెక్టును ఏర్పాటు చేసే కేంద్ర ప్రభుత్వ రంగ పథకం రెండో దశ అమలు కోసం బిడ్ దాఖలు గడువును ఈ నెల 15వ తేదీ వరకు పెంచింది. తొలుత ఈ గడువు మే 30వ తేదీగా ఉంది. స్వదేశీ, దిగుమతి చేసుకునే సౌర బ్యాటరీలు, మాడ్యూళ్ల మధ్య ధరల తేడాను భర్తీ చేయడానికి వీజీఎఫ్ అందిస్తారు. దీనిని రెండు దఫాలుగా విడుదల చేస్తారు.
సీపీఎస్యూలు వారి స్పందనను ఈ నెల 15 లోగా తెలియజేయాలి. అర్హత సాధించిన సంస్థలను వచ్చే నెల 20న ప్రకటిస్తారు. ఈ పథకం అమలు బాధ్యతను కేంద్ర నూతన, పునరుత్పాదక శక్తి మంత్రిత్వ శాఖ ఇరెడాకు అప్పగించింది.
ఈ పథకం కింద, ప్రభుత్వ సంస్థలు ఉత్పత్తి చేసే విద్యుత్ను యూనిట్కు రూ.2.45కు ఎక్కువ కాకుండా, పరస్పరం అంగీకరించిన వినియోగ రుసుముల చెల్లింపుపై సొంతంగా వినియోగించుకోచ్చు, లేదా ప్రభుత్వ/ప్రభుత్వ సంస్థలు ఉపయోగించుకోవచ్చు. ప్రత్యక్షంగా లేదా డిస్కమ్ల ద్వారా విద్యుత్ను వినియోగించుకోవచ్చు. మెగావాట్ విద్యుత్ కోసం గరిష్ఠంగా రూ.55 లక్షలను అనుమతిస్తారు. ప్రాజెక్టు అభివృద్ధి సంస్థను ఎంపిక చేయడానికి, వీజీఎఫ్ మొత్తాన్ని కొలమానంగా ఉపయోగించి, వేలం ప్రక్రియ ద్వారా ప్రభుత్వ సంస్థలకు వాస్తవ వీజీఎఫ్ను నిర్ణయిస్తారు.
పీజీఎఫ్ గరిష్ఠ పరిమితిని మంత్రిత్వ శాఖ ఎప్పటికప్పుడు సమీక్షిస్తుంది. ఒకవేళ వ్యయాల వ్యత్యాసం తగ్గితే పరిమితిని కూడా తగ్గిస్తుంది.
వచ్చే ఏడాది నాటికి 100 మె.వా. సామర్థ్యమున్న సౌర పీవీని ఏర్పాటు చేయాలన్న కేంద్ర ప్రభుత్వ లక్ష్య సాధనలో భాగంగా, దేశంలో ఎక్కడైనా గ్రిడ్  అనుసంధాన సౌర పీవీ ప్రాజెక్టులను ఏర్పాటు చేసేందుకు ఈ ఏడాది జనవరి 29న ఇరెడా ప్రతిపాదనలు ఆహ్వానించింది. రెండో దశ  కింద 5 వేల మె.వా. సామర్థ్యం కోసం “బిల్డ్-ఓన్-ఆపరేట్”  ప్రాతిపదికన ఈ ప్రాజెక్టు ఉంటుంది.